Du kan søke om finansieringsbevis fra flere banker. Dette kan være lurt, fordi du da kan sammenligne hvor mye de ulike bankene er villig til å gi deg i boliglån. Her kan summene variere veldig. Om det er store sprik mellom summene du får tilbudt, anbefaler vi deg å ta en god prat med hver av bankene. Forhør deg om hvilke vurderinger de har tatt, og hvordan de har kommet frem til gitt sum.
Når vi er på boligjakt, blir vi ofte mer fornøyd jo mer penger vi kan få låne. Det er imidlertid viktig å sørge for at du ikke gjør deg selv en bjørnetjeneste når du skal kjøpe. Forsikre deg om at du ikke låner mer enn privatøkonomien din tåler, og vurder hvor romslig eller stram økonomi du er villig til å ha i hverdagen – nå, og i mange år frem i tid.